|  |  |
| --- | --- |
| **Valstybės garantuojamos pirminės teisinės pagalbos suteikimas** | |
| Administracinės paslaugos aprašas | Pasvalio rajono savivaldybės administracijoje teikiama pirminė teisinė pagalba – tai teisinė informacija, teisinės konsultacijos, teisinio pobūdžio dokumentų, skirtų valstybės ir savivaldybių institucijoms, išskyrus procesinius dokumentus, rengimas bei veiksmai dėl taikaus ginčo išsprendimo ir taikos sutarties parengimo.  Teisę gauti pirminę teisinę pagalbą turi visi asmenys, deklaravę savo gyvenamąją vietą Pasvalio rajono savivaldybės teritorijoje, arba asmenys, nedeklaravę gyvenamosios vietos, tačiau nuolat gyvenantys Pasvalio rajono savivaldybės teritorijoje.  Pasvalio rajono savivaldybės administracijoje teikiamos konsultacijos (prašymo pildymas) dėl privalomosios mediacijos taikymo šeimos ginčuose. Privalomoji mediacija – mediacija, kuria įstatymų nustatytais atvejais privaloma pasinaudoti prieš kreipiantis į teismą dėl ginčo.  Pirminė teisinė pagalba ir konsultacijos dėl privalomosios mediacijos teikiamos nemokamai visiems asmenims, neatsižvelgiant į jų pajamas ir turtą.  Pirminė teisinė pagalba ir konsultacijos dėl privalomosios mediacijos teikiamos **127 kabinete (Vytauto Didžiojo a. 1, Pasvalys), tel. 8 658 34 237**. Asmuo, kreipdamasis dėl pirminės teisinės pagalbos ir dėl konsultacijos dėl privalomosios mediacijos taikymo, turi pateikti asmens tapatybę patvirtinantį dokumentą.  Darbo laikas:   |  |  |  |  | | --- | --- | --- | --- | |  | Darbo pradžia | Pietų pertrauka | Darbo pabaiga | | Pirmadienis | 8.00 | 12.00–12.45 | 17.00 | | Antradienis | 7.00 | 11.00–11.45 | 16.00 | | Trečiadienis | 8.00 | 12.00–12.45 | 17.00 | | Ketvirtadienis | 8.00 | 12.00–12.45 | 17.00 | | Penktadienis | 7.00 | 11.00–11.45 | 14.45 |   Antrinė teisinė pagalba – tai valstybės garantuojama advokato pagalba teisminiame procese: dokumentų rengimas, gynyba ir atstovavimas bylose, įskaitant vykdymo procesą. Prašymą dėl antrinės teisinės pagalbos teikimo padeda užpildyti ar užpildo Pasvalio rajono savivaldybės administracijos pirminę teisinę pagalbą teikiantis specialistas. Pasvalio rajono savivaldybės gyventojų prašymus dėl valstybės finansuojamo advokato paskyrimo nagrinėja ir sprendimus priima Valstybės garantuojamos teisinės pagalbos tarnyba, Šiaulių skyrius.  Antrinė teisinė pagalba teikiama tik atsižvelgus į asmens gautas pajamas ir turimą turtą. Atsižvelgiant į tai, asmuo, kreipdamasis dėl antrinės teisinės pagalbos, turi pateikti ne tik asmens tapatybę patvirtinantį dokumentą, vaikų gimimo liudijimus ir kitus jo reikalavimą pagrindžiančius dokumentus (pavyzdžiui, sudarytas sutartis, teismo sprendimus), bet ir asmens per paskutinius 12 mėnesių, ėjusių prieš tą mėnesį, kurį ketinama pateikti prašymą suteikti antrinę teisinę pagalbą, gautas pajamas ir turimą turtą pagrindžiančius dokumentus (darbdavio, išmokas mokančios institucijos pažymas ir/ar kitus dokumentus) ar įstatymo nustatyta tvarka įformintus sandorius. Už pateiktų duomenų teisingumą asmuo atsako įstatymų nustatyta tvarka.  **Daugiau informacijos apie valstybės garantuojamą teisinę pagalbą galima rasti interneto tinklalapyje** [**http://www.teisinepagalba.lt/**](http://www.teisinepagalba.lt/)**.** |
| Teisės aktai, reglamentuojantys administracinės paslaugos teikimą | 1. [Lietuvos Respublikos valstybės garantuojamos teisinės pagalbos įstatymas](https://www.e-tar.lt/portal/lt/legalActEditions/TAR.EAA93A47BAA1?faces-redirect=true) [2.Lietuvos Respublikos viešojo administravimo įstatymas](https://www.e-tar.lt/portal/lt/legalActEditions/TAR.0BDFFD850A66?faces-redirect=true) [3. Lietuvos Respublikos Vyriausybės 2005 m. balandžio 27 d. nutarimas Nr. 468 „Dėl asmenų turto ir pajamų lygių antrinei teisinei pagalbai gauti nustatymo“](https://www.e-tar.lt/portal/lt/legalActEditions/TAR.1E9AFC503DE6)   [4. Lietuvos Respublikos teisingumo ministro 2005 m. balandžio 27 d. įsakymas Nr. 1R-124 „Dėl prašymo suteikti antrinę teisinę pagalbą formos patvirtinimo“](https://www.e-tar.lt/portal/lt/legalAct/TAR.477A31637B58)  [5. Lietuvos Respublikos teisingumo ministro 2013 m. gruodžio 27 d. įsakymas Nr. 1R-300 „Dėl metinės pajamų ir turto deklaracijos antrinei teisinei pagalbai gauti formos patvirtinimo“](https://www.e-tar.lt/portal/lt/legalActEditions/c2bc167077b111e3996afa27049d9d4e) |
| Informacija ir dokumentai, kuriuos turi pateikti asmuo | Teikiant pirminę teisinę pagalbą – asmens tapatybę patvirtinantis dokumentas.  Paaiškėjus, kad reikės antrinės teisinės pagalbos, surašant ar padedant pareiškėjui surašyti prašymą suteikti antrinę teisinę pagalbą:   1. asmens tapatybę patvirtinantis dokumentas; 2. asmens gyvenamosios vietos deklaracija;   3. teisę gauti antrinę teisinę pagalbą įrodantys dokumentai (nurodyti LR Valstybės garantuojamos teisinės pagalbos įstatyme). |
| Administracinės paslaugos teikėjas | Šarūnė Vasiliūnienė, Civilinės metrikacijos skyriaus vyriausioji specialistė, tel. 8 658 34237, el. p. [s.vasiliuniene@pasvalys.lt](mailto:s.vasiliuniene@pasvalys.lt) |
| Administracinės paslaugos vadovas | Rita Sipavičienė, Civilinės metrikacijos skyriaus vedėja,  tel. 8 655 28 891, el. p. [metrik@pasvalys.lt](mailto:metrik@pasvalys.lt) |
| Administracinės paslaugos teikimo trukmė | Pirminė teisinė pagalba turi būti suteikiama iš karto. Jeigu nėra galimybės iš karto suteikti pirminę teisinę pagalbą, pareiškėjui pranešama apie priėmimo laiką, kuris turi būti ne vėlesnis kaip 5 darbo dienos nuo kreipimosi dienos. |
| Administracinės paslaugos kaina (jei paslauga teikiama atlygintinai) | Paslauga teikiama neatlygintinai |
| Prašymo forma,  pildymo pavyzdys | Šalies prašymas vykdyti privalomąją mediaciją  Abiejų šalių bendras prašymas vykdyti privalomąją mediaciją  Prašymas suteikti antrinę teisinę pagalbą |
| Administracinės paslaugos apskundimo tvarka | Asmuo turi teisę apskųsti viešojo administravimo subjekto priimtus administracinius sprendimus arba veiksmus (atsisakymą atlikti veiksmus) per vieną mėnesį, o kai viešojo administravimo subjektas neatlieka savo pareigų arba vilkina klausimo nagrinėjimą ir nustatytu laiku jo neišsprendžia, šis neveikimas (vilkinimas) gali būti apskųstas per du mėnesius nuo dienos, kurią baigiasi įstatymo ar kito teisės akto nustatytas klausimo išsprendimo terminas. Skundai paduodami tam pačiam viešojo administravimo subjektui arba aukštesniam pagal pavaldumą viešojo administravimo subjektui Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, LT-35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatyme nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatyme nustatyta tvarka.  Per vienerius metus gali būti skundžiamas pareigūnų piktnaudžiavimas ar biurokratizmas Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka. |